|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** |  **Nr. GND/2025/314** |
|  |  **(protokols Nr.10; 61.p.)** |

**Par Gulbenes novada attīstības programmas 2025.-2030.gadam investīciju plāna 2025.-2027.gadam grozījumiem**

Ņemot vērā Gulbenes novada attīstības programmas 2025.-2030.gadam (apstiprināts ar Gulbenes novada pašvaldības domes 2024.gada 27.decembra lēmumu Nr. GND/2024/820 (protokols Nr.22; 70.p.)) (turpmāk – Attīstības programma) ilgtermiņa prioritātes “IP1. Cilvēkresursu attīstība” vidēja termiņa prioritātes “VTPC1. Izglītība, prasmes un kompetences” rīcības virzienu “RVC1.1. Ilgtspējīga un efektīva izglītības ekosistēma” un Investīciju plāna 2025.-2027.gadam investīciju projekta “iC1.1.10 Gulbenes 3. pirmsskolas izglītības iestādes “Auseklītis” teritorijas labiekārtošana un infrastruktūras uzlabošana, rotaļu laukuma izveide” iespēju realizēt ar aizņēmumu, nepieciešams precizēt investīciju projekta nosaukumu, indikatīvo summu, finanšu instrumentus un plānoto laika posmu, kā arī Investīciju plānu papildināt ar projektu “iC1.1.25. Gulbenes 3. pirmsskolas izglītības iestādes “Auseklītis” rotaļu laukuma paplašināšana”.

Ņemot vērā Attīstības programmas ilgtermiņa prioritātes “IP1. Cilvēkresursu attīstība” vidēja termiņa prioritātes “VTPC1. Izglītība, prasmes un kompetences” rīcības virziena “RVC1.1. Ilgtspējīga un efektīva izglītības ekosistēma” uzdevumu “UC1.1.1. Veicināt mūsdienīgu vispārējās, profesionālās ievirzes un interešu izglītības iestāžu darbību, kas nodrošina sabiedrības virzītajiem un valsts noteiktajiem mērķiem atbilstošu izglītības kvalitāti” un Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē”, nepieciešams papildināt Attīstības programmas Investīciju plānu ar projektu “iC1.1.26 Gulbenes novada vidusskolas sporta zāles Gulbenē, Līkajā ielā 21 būvniecība”.

Ņemot vērā Attīstības programmas ilgtermiņa prioritātes “IP1. Cilvēkresursu attīstība” vidēja termiņa prioritātes “VTPC2. Sociāli labvēlīga un atbalstoša vide” rīcības virziena “RVC2.1. Sociālā palīdzība un pakalpojumu pieejamība” uzdevumu “UC2.1.5. Nodrošināt veselības aprūpes pakalpojumu klāstu atbilstoši novada iedzīvotāju vajadzībām”, nepieciešams papildināt investīciju plānu ar projektu “iC2.1.6 Vienlīdzīgas piekļuves veselības aprūpei nodrošināšana Lizuma pagastā”.

Ņemot vērā apzinātās vajadzības un potenciāla projektu pieteikumu konkursa Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākumā "Multimodāls sabiedriskā transporta tīkls" īstenošanas noteikumus, precizēta Attīstības programmas Investīciju plāna projekta “iE1.1.54 Multimodāls sabiedriskā transporta mezgls Gulbenes pilsētā” indikatīvā un finanšu instrumentu summas.

Ņemot vērā Attīstības programmas ilgtermiņa prioritātes “IP2. Ilgtspējīga ekonomika un uzņēmējdarbību atbalstoša vide” vidēja termiņa prioritātes “VTPE2. Vide un klimats” rīcības virziena “RVE2.2. Energoefektivitāte un atjaunīgie energoresursi” uzdevumu “UE2.2.1. Veicināt pašvaldības īpašumu energoefektivitāti un atjaunīgo energoresursu izmantošanu”, nepieciešams papildināt investīciju plānu ar projektu “iE2.2.10 Sociālā aprūpes centra “Dzērves” energoefektivitātes paaugstināšana”.

Ņemot vērā Attīstības programmas ilgtermiņa prioritātes “IP2.Ilgtspējīga ekonomika un uzņēmējdarbību atbalstoša vide” vidēja termiņa prioritātes “VTPE3. Efektīva un uz sadarbību vērsta publiskā pārvalde” rīcības virziena “RVE3.2. Uz sadarbību vērstas pašvaldības iestādes” uzdevumu “UE3.2.2. Veicināt sadarbību ar lokālām, reģionālām, nacionālām un starptautiskām organizācijām”, nepieciešams papildināt investīciju plānu ar projektu “iE3.2.1 Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu”.

Ņemot vērā apzinātās uzņēmēju vajadzības un potenciāla projektu pieteikumu konkursa Eiropas Savienības kohēzijas politikas programmas 2021.–2027. gadam 5.1.1. specifiskā atbalsta

mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākumā “Infrastruktūra uzņēmējdarbības” īstenošanas noteikumus, precizēta Attīstības programmas Investīciju plāna projekta “iE4.1.16 Ražošanas/noliktavas ar biroja telpām būvniecība Gulbenē, Vītolu iela 13” indikatīvā un finanšu instrumentu summas.

Ņemot vērā Attīstības programmas ilgtermiņa prioritātes “IP3. Kultūras telpas attīstība un dzīves vides kvalitāte” vidēja termiņa prioritātes “VTPK4. Mājokļu kvalitāte un vides labiekārtojums” rīcības virziena “RVK4.1. Dzīvojamais fonds” uzdevumu “UK4.1.2 Attīstīt sociālā dzīvojamā fonda un īres mājokļu piedāvājumu”, nepieciešams papildināt Investīciju plānu ar projektu “iK4.1.5 Sociālās daudzdzīvokļu mājas būvniecība Gulbenē, Litenes ielā”.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

 GROZĪT Gulbenes novada attīstības programmas 2025.-2030.gadam Investīciju plānu 2025.-2027.gadam, kas apstiprināts ar Gulbenes novada pašvaldības domes 2025.gada 27.februāra lēmumu Nr. GND/2025/148 (protokols Nr.6; 71.p.), un izteikt Investīciju plānu 2025.-2027.gadam jaunā redakcijā (pielikumā).

Gulbenes novada pašvaldības domes priekšsēdētājs A. Caunītis